Suurupi Merekindluse metsa kaitseala moodustamine ja kaitse-eeskiri

Määrus kehtestatakse looduskaitseseaduse § 10 lõike 7 punkti 2 ja § 11 lõike 1 punkti 2 alusel.

1. Ala kaitse alla võtmine ja kaitse-eesmärk
	1. Määrusega võetakse kohaliku kaitse alla Suurupi Merekindluse metsa ala (edaspidi *kaitseala*).
	2. Kaitseala kaitse-eesmärk on:
		1. väärtusliku maastiku kaitse;
		2. kaitsealuste liikide ja nende elupaikade kaitse;
		3. virgestus- ja loodushariduslike võimaluste säilitamine ja parandamine.

(4) Kaitsealal tuleb arvestada looduskaitseseaduses sätestatud piiranguid käesolevas määruses sätestatud erisustega.

1. Kaitseala piir

Kaitseala välispiir on esitatud kaardil määruse lisas1.

1. Kaitseala valitseja

Kaitseala valitseja on Harku Vallavalitsus.

1. Kaitse alla võtmise ja piirangute põhjendus

Määruse seletuskirjas2 on esitatud põhjendused:

1) kaitse alla võtmise eesmärkide vastavuse kohta kaitse alla võtmise eeldustele;

2) loodusobjekti kaitse alla võtmise otstarbekuse kohta;

3) kaitstava loodusobjekti tüübi valiku kohta;

4) kaitstava loodusobjekti välispiiri kulgemise kohta;

 5) kaitsekorra kohta.

1. Lubatud tegevus
	1. Kaitsealal on lubatud:
		1. marjade, seente ja teiste metsa kõrvalsaaduste korjamine;
		2. lõkke tegemine ja grillimine selleks ette valmistatud ja tähistatud kohas;
		3. kuni 50 osalejaga rahvaürituse korraldamine selleks ettevalmistamata ja tähistamata kohas;
		4. jalgratta ja hobusega ratsa sõitmine teedel ja radadel;
		5. mootorsõiduki ja maastikusõidukiga sõitmine avalikel liiklusteedel vastavalt kehtivale liikluskorraldusele.
	2. Kaitseala valitseja nõusolekul on kaitsealal lubatud:
		1. üle 50 osalejaga rahvaürituse korraldamine selleks ettevalmistamata ja tähistamata kohas;
		2. ;
		3. kaitsealuste liikide elutingimuste säilitamiseks vajalikud tegevused;
		4. metsakoosluste kujundamine vastavalt kaitseala kaitse-eesmärgile. Kaitseala valitsejal on õigus esitada nõudeid raiete tehnoloogia ja aja, puidu kokku- ja väljaveo, raielangi puhastamise viiside ning puistu koosseisu ja täiuse kohta.
2. Keelatud tegevus
	1. Kaitsealal on keelatud:
		1. maavarade kaevandamine;
		2. uuendusraie;
		3. biotsiidide, taimekaitsevahendite ja väetiste kasutamine;
		4. uute maaparandussüsteemide rajamine;
		5. puhtpuistute kujundamine;
		6. telkimine;
		7. tee ja tehnovõrgu rajatiste rajamine ning ehitiste püstitamine.
	2. Kaitseala valitseja nõusolekuta on kaitsealal keelatud:
		1. katastriüksuste ja kõlvikute piiride ning sihtotstarbe muutmine;
		2. maakorralduskava koostamine ja maakorraldustoimingute teostamine;
		3. metsamajandamiskavade väljastamine;
		4. detail- ja üldplaneeringute kehtestamine;
		5. ehitusteatise kohustusega või ehitusloakohustuslike ehitiste ehitamiseks loa andmine;
		6. projekteerimistingimuste andmine;
		7. ehitusloa andmine.
3. Tegevuse kooskõlastamine
	1. Kaitseala valitseja ei kooskõlasta tegevusi, mis vajavad kaitse-eeskirja kohaselt tema nõusolekut, kui see võib kahjustada kaitseala kaitse-eesmärgi saavutamist või kaitseala seisundit.
	2. Kui tegevust ei ole kaitseala valitsejaga kooskõlastatud või tegevuses ei ole arvestatud kaitseala valitseja kirjalikult seatud tingimusi, mille täitmisel tegevus ei kahjusta kaitseala kaitse-eesmärgi saavutamist või seisundit, ei teki isikul, kelle huvides nimetatud tegevus on, vastavalt haldusmenetluse seadusele õiguspärast ootust sellise tegevuse õiguspärasuse suhtes.
4. Vaidlustamine

Määrust on võimalik vaidlustada, esitades kaebuse halduskohtusse halduskohtumenetluse seadustikus sätestatud korras, osas, millest tulenevad kinnisasja omanikule või valdajale õigused ja kohustused, mis puudutavad kinnisasja kasutamist või käsutamist.

1. Määruse jõustumine

Määrus jõustub kümnendal päeval pärast Riigi Teatajas avaldamist.

1 Kaitseala välispiir on märgitud määruse lisas esitatud kaardil, mille koostamisel on kasutatud Eesti põhikaarti (mõõtkava 1:10 000) ja maakatastri andmeid. Kaardiga saab tutvuda Harku Vallavalitsuses ja valla veebilehel <https://www.harku.ee/suurupi-merekindluse-metsa-kohaliku-kaitse-alla-votmise-algatamine>

2 Seletuskirjaga saab tutvuda valla veebilehel <https://www.harku.ee/suurupi-merekindluse-metsa-kohaliku-kaitse-alla-votmise-algatamine>

Lisa 1 - Suurupi Merekindluse metsa kaitseala välispiir